CELEX: 32000D0351
Language: lv
Date: 2000-05-03 00:00:00
Title: Komisijas Lēmums (2000. gada 3. maijs) par jauna kopēja resursservera izraudzīšanās procedūru vienotajai datorizētajai veterinārās nozares sistēmai (izziņots ar dokumenta numuru C (2000) 818)Dokuments attiecas uz EEZ

Svarīgs juridisks paziņojums

|

32000D0351

Oficiālais Vēstnesis L 124 , 25/05/2000 Lpp. 0061 - 0063

		Komisijas Lēmums(2000. gada 3. maijs)par jauna kopēja resursservera izraudzīšanās procedūru vienotajai datorizētajai veterinārās nozares sistēmai(izziņots ar dokumenta numuru C (2000) 818)(Dokuments attiecas uz EEZ)(2000/351/EK)EIROPAS KOPIENU KOMISIJA,ņemot vērā Eiropas Kopienas dibināšanas līgumu,ņemot vērā Padomes 1990. gada 26. jūnija Direktīvu 90/425/EEK par veterinārajām un zootehniskajām kontrolēm, ko piemēro Kopienas iekšējai tirdzniecībai ar dažu veidu dzīviem dzīvniekiem un produktiem iekšējā tirgus īstenošanas nolūkā [1], kurā jaunākie grozījumi izdarīti ar Direktīvu 92/118/EEK [2], un jo īpaši tās 20. panta 3. punktu,ņemot vērā Padomes 1992. gada 13. jūlija Lēmumu 92/438/EEK par veterināro ievešanas procedūru datorizāciju (Shift projekts) un grozījumiem Direktīvās 90/675/EEK, 91/496/EEK un 91/628/EEK un Lēmumā 90/424/EEK un Lēmuma 88/192/EEK [3] atcelšanu, kurā jaunākie grozījumi izdarīti ar Austrijas, Somijas un Zviedrijas Pievienošanās aktu, un jo īpaši tā 12. pantu,tā kā:(1) Ar Lēmumu 92/373/EEK [4] Komisija ir izraudzījusi ANIMO sistēmas resrursserveri, un saskaņā ar Komisijas Lēmumu 92/486/EEK [5], kurā jaunākie grozījumi izdarīti ar Lēmumu 1999/716/EK [6], ANIMO sistēmas resursserverim jādarbojas vismaz līdz 2000. gada 31. martam.(2) Turpinot darbu, kas veikts Kopienas līmenī, jo īpaši īstenojot pētījumus un seminārus attiecībā uz ANIMO sistēmas tīkla arhitektūras pārskatīšanu, ir jāievieš veterināra sistēma, kas apvienotu dažādas datoru lietojumprogrammas.(3) Šajā posmā būtu jāpieņem procedūra, pēc kuras būtu nosakāms jauns kopējs resursserveris, kam būtu jānodrošina visi pakalpojumi, kas vajadzīgi atbilstīgi vienotajai datorizētajai veterinārās nozares sistēmai.(4) Kopējam resursserverim jāatbilst precīzām tehniskām specifikācijām.(5) Šajā lēmumā paredzētie pasākumi ir saskaņā ar Pastāvīgās veterinārijas komitejas atzinumu,IR PIEŅĒMUSI ŠO LĒMUMU.1. pants1. Komisija izsludina jaunu piedāvājumu konkursu, kas sākas 2000. gadā, attiecībā uz kopēju resursserveri, ņemot vērā pārmaiņas sakaru tehnoloģijās jaunos pakalpojumus, kas ir vajadzīgi dalībvalstu savstarpējās informācijas apmaiņas jomā atbilstīgi vienotajai datorizētajai veterinārās nozares sistēmai.2. Šā panta 1. punktā minētajā piedāvājumu konkursā, kurš aptver visu tā īstenošanai vajadzīgo informāciju (sīka specifikācija), ir ņemtas vērā vismaz tās tehniskās norādes, kas definētas pielikumā.3. Atbilstoši 1. punktā paredzētajam konkursam resursservera izraudzīšanas nolūkā Komisija atlasa vismaz trīs piedāvājumus, kas atbilst 2. punktā minētajām tehniskajām specifikācijām.2. pantsŠis lēmums ir adresēts dalībvalstīm.Briselē, 2000. gada 3. maijāKomisijas vārdā —Komisijas loceklisDavid Byrne[1] OV L 224, 18.8.1990., 29. lpp.[2] OV L 62, 15.3.1993., 49. lpp.[3] OV L 243, 25.8.1992., 27. lpp.[4] OV L 195, 14.7.1992., 31. lpp.[5] OV L 291, 7.10.1992., 20. lpp.[6] OV L 289, 11.11.1999., 1. lpp.--------------------------------------------------PIELIKUMSKOPĒJĀ RESURSSERVERA TEHNISKĀS SPECIFIKĀCIJAS1. Vispārējs aprakstsZiņojumu un citas informācijas apmaiņas un apstrādes resursserverim jābūt darba kārtībā, vēlākais, 2001. gada 1. aprīlī.To obligāti veido šādi elementi:a) datori tādā skaitā un ar tādiem parametriem, kas pielāgoti tam, lai nodrošinātu lielu datu apjomu pārvaldīšanu un veterināro pieteikumu, datu bāzu un standarta datņu uzņemšanu;b) aprīkojums (aparatūra un programmatūra), kas nodrošina vairākprotokolu sakaru pārvaldību starp dažādajiem tīkliem un vienlaicīgu piekļuvi daudziem lietotājiem;c) starptautiskajiem standartiem atbilstoši elektronisko ziņojumu pakalpojumi;d) Web tipa pakalpojumu ierīces;e) datņu pārsūtīšanas pakalpojumi;f) vienam gadam pietiekoša datu glabāšanas jauda;g) arhivēšanas ierīces līguma darbības laikā;h) dublēšanas un tūlītējas atsāknēšanas ierīces avārijas gadījumam.Resursserverim jābūt saderīgam ar esošajām sistēmām, piemēram, valsts serveriem vai valstu veterināro iestāžu sistēmām atbilstot starptautiskajiem standartiem.Resursserverim jābūt pieejamam visu diennakti septiņas dienas nedēļā.2. Nos ūtīto datu formāts un apjomsEsošajām lietojumprogrammām ziņojumiem jābūt ASCII formātā ar definētām rakstzīmēm, bet jābūt iespējai to attīstīt līdz citiem strukturētiem formātiem. Prognozētais nosūtīto ziņojumu skaits ir apmēram 4000 ziņojumi dienā. Tādējādi hostservera pārvaldība būs saistīta ar apmēram 4000 ieejas operācijām un 8000 nosūtīšanas operācijām dienā.Pārējie nosūtāmie dati būs galvenokārt standarta un datu datnes un lietojumprogrammatūra.3. Sistēmas jaudaSistēmai jābūt spējīgai apkalpot 2000 potenciālo lietotāju. Tomēr tā kā lietošanas laiki var būt dažādi, prognozētais vienlaicīgo lietotāju skaits (ievade un izvade) vidēji būs apmēram 70 un maksimālais skaits 100. Vajadzības gadījumā jāspēj palielināt šo jaudu, lai nodrošinātu vajadzīgo pakalpojuma līmeni. Sistēmai ir jāspēj veikt rindas pārvaldību.4. Ziņojumu izsekojamībaResursserverim jāspēj nodrošināt un kontrolēt ziņojumu izsekojamību. Tam ir jānodrošina sakaru tīklu darbības uzturēšana un pārtrūkušo sakaru atjaunošana, un tā rīcībā jābūt visiem ziņojumu izsekojamības elementiem, kas var būt vajadzīgi jebkurā brīdī.5. Sistēmas un datu drošībaResursserverim ir jābūt striktiem un saskaņotiem līdzekļiem datu aizsardzībai un integritātei. Šie dati nav izmantojami ar resursserveri.Pieeja sistēmai ir jāaizsargā un jākontrolē, piemērojot vairākas drošības procedūras, dažādas metodes, kā piemēram, lietotāja identifikācija un ziņojuma pārraidītāja autentificēšana, ko veic resursserveris.Resursserverī jābūt pieejamiem un jādarbojas veselai virknei pasākumu, lai dublētu un atjaunotu datus sistēmā tā, lai nevarētu pazust nekāda informācija aparatūras kļūmes dēļ.Resursservera darbības nodrošināšanai pieejamam jābūt visam vajadzīgajam kvalificētajam personālam.6. PalīdzībaAtbalsta dienestam jābūt pieejamam 12 stundas dienā, no 7 rītā līdz 7 vakarā resusrsservera atrašanās vietā, lai risinātu dažādas sakaru problēmas.Katram lietojumam ir paredzēts atbalsts tiešsaistē.7. Sistēmas pārvaldībaResursserverim ir jānodrošina pārvaldības statistika attiecībā uz ziņojumu plūsmu, standarta datņu izplatīšanu, sakaru tīklu bojājumiem un visiem parametriem, kas derīgi izmaksu pārvaldības vajadzībām.--------------------------------------------------